Komisijos sprendimas
2002 m. rugpjūčio 13 d.
iš dalies keičiantis Sprendimą 2001/651/EB, nustatantį sviesto, importuojamo iš Naujosios Zelandijos, tipinio proceso standartinį riebalų kiekio nuokrypį pagal Reglamento (EB) Nr. 1374/98, nustatančio išsamias taikymo taisykles dėl pieno ir pieno produktų importo susitarimų ir tarifinių kvotų atidarymo, 5 straipsnį, ir panaikinantis Sprendimą 2000/432/EB
(pranešta dokumentu Nr. C(2002) 3157)
(2002/667/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2],
atsižvelgdama į 2001 m. gruodžio 14 d. Komisijos reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 dėl pieno bei pieno produktų importo tvarkos ir tarifinių kvotų atidarymo taikymo taisykles [3], su paskutiniais pakeitimais, padarytais Reglamentu (EB) Nr. 1165/2002 [4], taikymo taisykles, ypač į jo 40 straipsnio 1 dalį,
kadangi:
(1) Reglamento (EB) Nr. 2535/2001 IV priedas nustato Naujosios Zelandijos sviesto, pateikiamo išleidimui į laisvą apyvartą Bendrijoje pagal einamąją kvotą, nurodytą kvotos numeriu 09.4589 to reglamento III.A priede, riebalų kiekio tikrinimo procedūrą. Ši procedūra paremta statistiniais principais. Pagrindinis šios procedūros bruožas yra tai, kad joje naudojamas sviesto tipinio proceso standartinis riebalų kiekio nuokrypis, atliktas pagal apibrėžtą specifikaciją nurodytoje gamykloje, kurį iš anksto žino valstybės narės, kurioje pateikiama išleidimo į laisvą apyvartą deklaracija, kontrolės institucijos. Gamyklos ir atitinkamas tipinio proceso standartinis nuokrypis yra pateikti Komisijos sprendime 2001/651/EB [5].
(2) 2002 m. liepos 5 d. laišku Naujosios Zelandijos Žemės ūkio ministerija ir Miškininkystės maisto užtikrinimo institucija (MAF Food) Komisijai pranešė naujai užregistruotus gamyklų pavadinimus ir kai kuriais atvejais naujai užregistruotus gamyklų numerius. Todėl Sprendimo 2001/651/EB priedą reikėtų iš dalies keisti,
PRIĖMĖ ŠĮ SPRENDIMĄ:
1 straipsnis
Sprendimo 2001/651/EB priedas pakeičiamas šio sprendimo priedu.
2 straipsnis
Šis sprendimas taikomas sviesto importui, kuriam sertifikatai IMA 1 buvo išduodami nuo trečios dienos po jo paskelbimo Europos Bendrijų oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 2002 m. rugpjūčio 13 d.